


TECHNINĖ SPECIFIKACIJA

MEDICINIŲ NEŠTUVŲ VEŽIMĖLIS

1. BENDRIEJI REIKALAVIMAI

1.1. Pirkimo objektas
1.1.1. Mobilus ratinis medicininių neštuvų transportavimo vežimėlis, skirtas vieno paciento transportavimui kartu su medicininiais arba evakuaciniais neštuvais, paciento perkėlimui iki medicininės evakuacijos transporto priemonių, pastatų ar kitų evakuacijos taškų, taip pat naudojimui kaip neštuvų stovas lauko sąlygomis.
1.2. Bendrieji atitikties ir įrodymo reikalavimai
1.2.1. Siūloma prekė turi būti nauja, nenaudota, be eksploatacijos požymių, pilnos komplektacijos, be gamybinių ir išorinių defektų, tinkama naudoti pagal paskirtį.
1.2.2. Siūlomas vežimėlis turi būti CE paženklinta medicinos priemonė pagal (ES) 2017/745 dėl medicinos priemonių.
1.2.3. Tiekėjas kartu su pasiūlymu turi pateikti gamintojo ES atitikties deklaraciją arba jos kopiją.
1.2.4. Tiekėjas kartu su pasiūlymu turi pateikti gamintojo techninį dokumentą arba naudojimo instrukciją, iš kurių būtų aiškiai ir nedviprasmiškai nustatoma siūlomo vežimėlio paskirtis, gamintojas, gaminio pavadinimas ir modelis.
1.2.5. Tiekėjas kartu su pasiūlymu turi pateikti dokumentus, iš kurių būtų galima aiškiai ir nedviprasmiškai nustatyti siūlomo gaminio atitiktį visiems šios techninės specifikacijos reikalavimams. Atitiktį pagrindžiantys dokumentai gali būti techninių duomenų lapai, gamintojo katalogai, naudotojo vadovai, atitikties deklaracijos, sertifikatai, bandymų protokolai ar kiti lygiaverčiai dokumentai.
1.2.6. Perkančioji organizacija turi teisę prašyti papildomų paaiškinimų, papildomų įrodančių dokumentų ar praktinio pademonstravimo, jei iš tiekėjo pateiktų dokumentų siūlomo gaminio atitiktis nėra aiški.
1.3. Garantiniai ir aptarnavimo reikalavimai
1.3.1. Tiekėjas turi suteikti ne trumpesnę kaip 24 mėnesių garantiją.
1.3.2. Tiekėjas turi užtikrinti atsarginių dalių ir eksploatacinių komponentų prieinamumą ne trumpiau kaip 5 metus nuo prekės pristatymo dienos.
1.3.3. Tiekėjas turi pateikti naudojimo instrukciją lietuvių ir anglų kalbomis. Instrukcija turi būti pateikiama spausdintine ir skaitmenine forma.

	2.1. Funkcinės savybės
2.1.1. Vežimėlis turi būti skirtas vieno paciento transportavimui kartu su neštuvais.
2.1.2. Vežimėlio konstrukcija turi būti pritaikyta paciento transportavimui kartu su neštuvais ir naudojimui kaip neštuvų stovui lauko bei vidaus sąlygomis.
2.1.3. Vežimėlis turi būti pritaikytas paciento transportavimui iki medicininės evakuacijos transporto priemonių, pastatų, medicinos punktų ar kitų evakuacijos taškų.
2.1.4. Neštuvų fiksavimo sistema turi būti mechaninė, reguliuojama ir užrakinama, užtikrinanti stabilų bei saugų neštuvų laikymą transportavimo ir stovėjimo metu.
2.1.5. Vežimėlis turi būti išskleidžiamas ir parengiamas darbui be specialių įrankių.
2.1.6. Vežimėlio konstrukcija turi sudaryti galimybę vienam operatoriui valdyti vežimėlį transportavimo metu, kai neštuvai pritvirtinti darbinėje padėtyje.
2.2. Konstrukcijos, medžiagų ir saugos reikalavimai
2.2.1. Vežimėlio rėmas ir laikantieji konstrukciniai elementai turi būti pagaminti iš korozijai atsparių medžiagų ir suprojektuoti taip, kad vežimėlis išliktų stabilus ir funkcionalus naudojant jį kaip neštuvų transportavimo priemonę ir kaip neštuvų stovą, esant ne mažesnei kaip 200 kg naudingajai apkrovai.
2.2.2. Vežimėlis turi turėti ne mažiau kaip du ratus, kurių konstrukcija ir matmenys turi būti pritaikyti saugiam vežimėlio naudojimui ant asfalto, betono, plytelių, žvyro, suspausto grunto ir vejos tipo dangų.
2.2.3. Vežimėlis turi turėti mechaninę ratų fiksavimo ir stabdymo sistemą, leidžiančią saugiai valdyti vežimėlį transportavimo metu ir saugiai naudoti jį kaip neštuvų stovą lauko ir vidaus sąlygomis.
2.2.4. Neštuvų fiksavimo sistemos užrakinimo mechanizmas turi būti suprojektuotas taip, kad stovėjimo metu negalėtų savaime atsifiksuoti.
2.2.5. Konstrukcijoje neturi būti aštrių, neapsaugotų briaunų ar kitų elementų, galinčių sužaloti pacientą ar operatorių įprasto naudojimo metu.
2.2.6. Vežimėlio konstrukcija turi užtikrinti ne mažesnę kaip 35 mm prošvaisą nuo atraminio paviršiaus iki žemiausio konstrukcijos taško.
2.3. Matmenų, svorio ir apkrovos reikalavimai
2.3.1. Vežimėlio išoriniai matmenys išskleistoje darbinėje padėtyje turi būti ne didesni kaip:
· ilgis – 1500 mm; 
· plotis – 800 mm; 
· aukštis – 950 mm. 
2.3.2. Vežimėlio išoriniai matmenys sulankstytoje transportavimo / sandėliavimo padėtyje turi būti ne didesni kaip:
· ilgis – 1100 mm; 
· plotis – 750 mm; 
· aukštis – 300 mm. 
2.3.3. Vežimėlio svoris  be neštuvų turi būti ne didesnis kaip 20 kg.
2.3.4. Vežimėlio naudingoji apkrova turi būti ne mažesnė kaip 200 kg.
2.4. Suderinamumo su neštuvais reikalavimai
2.4.1. Vežimėlis turi būti suderinamas su STANAG 2040 atitinkančiais vieno paciento medicininiais arba evakuaciniais neštuvais, naudojamais sužeistojo ar paciento pernešimui.
2.4.2. Neštuvų fiksavimo ir atramos sistema turi būti pritaikyta STANAG 2040 atitinkantiems neštuvams ir turi užtikrinti jų stabilumą transportavimo ir stovėjimo metu.
2.4.3. Neštuvų tvirtinimui neturi būti reikalingi papildomai gaminami, adapteriai.
2.5. Sulankstymo, transportavimo ir laikymo reikalavimai
2.5.1. Vežimėlis turi būti sulankstomas transportavimui ir sandėliavimui.
2.5.2. Vienas operatorius turi galėti išskleisti vežimėlį į darbinę padėtį ir vėl sulankstyti ne ilgiau kaip per 5 minutes be specialių įrankių.
2.5.3. Sulankstytoje padėtyje vežimėlis turi išlikti mechaniškai stabilus, neužsiskleisti savaime transportavimo ar sandėliavimo metu ir būti tinkamas saugiam rankiniam pernešimui arba pakrovimui.
2.6. Komplektacijos reikalavimai
2.6.1. Bazinę komplektaciją turi sudaryti:
· ratinis medicininių neštuvų transportavimo vežimėlis – 1 vnt.
	 





